హిమాచల్ ప్రదేశ్ క్రికెట్ అసోసియేషన్ స్టేడియం

హిమాచల్ ప్రదేశ్ క్రికెట్ అసోసియేషన్ స్టేడియం, హిమాచల్ ప్రదేశ్‌లోని కాంగ్రా జిల్లాలో ధర్మశాల నగరంలో ఉన్న క్రికెట్ స్టేడియం. ధర్మశాల పట్టణం టిబెట్ దలైలామా నివాసంగా అంతర్జాతీయంగా ప్రసిద్ధి చెందింది. దీన్ని ప్రపంచంలోని అత్యంత అందమైన క్రికెట్ మైదానాలలో ఒకటిగా పరిగణిస్తారు.

స్థానం, చరిత్ర 

రంజీ ట్రోఫీ మ్యాచ్‌లు, ఇతర దేశీయ మ్యాచ్‌లకూ హిమాచల్ ప్రదేశ్ క్రికెట్ జట్టుకు ఈ స్టేడియం హోమ్ గ్రౌండ్‌గా ఉపయోగపడుతుంది. కొన్ని IPL మ్యాచ్‌లను కింగ్స్ XI పంజాబ్‌ దీన్ని హోమ్ స్టేడియంగా వాడుకుంది. 

సముద్ర మట్టానికి 1,457 మీటర్ల ఎత్తులో ఉన్న ఈ సుందరమైన వేదిక భారతదేశంలో ప్రత్యేకమైనది. దీనికి నేపథ్యంలో మంచుతో కప్పబడిన హిమాలయ పర్వతాలు ఉన్నాయి. సమీపంలోని కాంగ్రా విమానాశ్రయం నుండి సుమారు 8 కిలోమీటర్ల దూరంలో ఉన్న ధర్మశాలకు చేరుకోవడం, కొండ ప్రాంతాల గుండా వర్షాలు, మంచు కురిసే కఠినమైన శీతాకాలాల్లో ఇక్కడ మ్యాచ్‌లను నిర్వహించడానికి ఆటంకాలు.

భారతదేశంలోని నేషనల్ క్రికెట్ అకాడమీ మాజీ డైరెక్టర్ డేవ్ వాట్మోర్ తన పదవీకాలంలో అంతర్జాతీయ క్రికెట్ మ్యాచ్‌లు జరపడానికి ఈ స్టేడియం అనుకూలంగా ఉంటుందని సిఫార్సు చేశాడు. ఈ మైదానంలో ఆడిన మొదటి అంతర్జాతీయ జట్టు పాకిస్తాన్ క్రికెట్ జట్టు. 2005 లో వారు, భారతదేశం A జట్టుతో వార్మప్ మ్యాచ్ ఆడారు 

ఈ స్టేడియంలో మొదటి వన్డే ఇంటర్నేషనల్ (ODI) భారత ఇంగ్లాండ్ జట్ల మధ్య 2013 జనవరి 27 న జరిగింది. ఈ మ్యాచ్‌లో ఇంగ్లండ్ 7 వికెట్ల తేడాతో విజయం సాధించింది. ఈ స్టేడియంలో మొదటి టెస్ట్ 2017 మార్చి 25 నుండి 29 వరకు భారత ఆస్ట్రేలియా జట్ల మధ్య జరిగింది  ఈ టెస్టులో భారత్ 8 వికెట్ల తేడాతో సునాయాసంగా గెలిచింది.

2015 నవంబరులో, మహారాష్ట్ర క్రికెట్ అసోసియేషన్ స్టేడియం, JSCA ఇంటర్నేషనల్ స్టేడియం కాంప్లెక్స్, సౌరాష్ట్ర క్రికెట్ అసోసియేషన్ స్టేడియం, హోల్కర్ స్టేడియం, డాక్టర్ వైఎస్ రాజశేఖర రెడ్డి ACA-VDCA క్రికెట్‌ స్టేడియంలతో పాటు భారతదేశంలోని ఆరు కొత్త టెస్ట్ మ్యాచ్ వేదికలలో HPCA స్టేడియం ఒకటిగా ఎంపిక చేయబడింది.

ఐపిఎల్ మ్యాచ్‌ల కోసం అప్పుడప్పుడూ ఈ వేదికను ఉపయోగిస్తారు. దాని ఎత్తైన ప్రదేశం కారణంగా ఇక్కడ సిక్స్ కొట్టడంలో ఒక ఖ్యాతి ఉంది. ఆడమ్ గిల్‌క్రిస్ట్ 2011లో HPCA స్టేడియంలో RCBకి వ్యతిరేకంగా IPLలో సెంచరీ చేసిన మొదటి ఆటగాడు అయ్యాడు. ఈ ఇన్నింగ్స్‌లో చార్ల్ లాంగేవెల్డ్ట్ బంతిని 122 మీటర్ల దూరం కొట్టి సిక్సర్‌ సాధించాడు.

2016 ICC వరల్డ్ ట్వంటీ20 
2015 జూలై 21 న, BCCI 2016 ICC వరల్డ్ ట్వంటీ20 సందర్భంగా మ్యాచ్‌లను నిర్వహించే ఎనిమిది నగరాల పేర్లను ప్రకటించింది. వాటిలో ధర్మశాల కూడా ఒకటి. 2015  డిసెంబరు 11 న, ICC ఈవెంట్ లో జరిగే మ్యాచ్‌లను ప్రకటించింది. అందులో HPCA స్టేడియం మొదటి రౌండులో గ్రూప్ A మ్యాచ్‌లు, ఒక సూపర్ 10 గ్రూప్ 2 మ్యాచ్‌కు ఆతిథ్యం ఇవ్వాల్సి ఉంది. వాస్తవానికి ఈ వేదికపైనే భారత, పాకిస్థాన్ మ్యాచ్ జరగాల్సి ఉంది. పాకిస్థాన్ జట్టు వెలిబుచ్చిన భద్రతా కారణాల రీత్యా, ఆ మ్యాచ్‌ను కోల్‌కతాలోని ఈడెన్ గార్డెన్స్‌కు తరలించారు.

శతకాల జాబితా

కీ 

 * బ్యాట్స్‌మాన్ నాటౌట్ అని సూచిస్తుంది.
 ఇన్నింగ్సులు. మ్యాచ్‌లోని ఇన్నింగ్స్‌ల సంఖ్యను సూచిస్తుంది.
 బంతులు ఒక ఇన్నింగ్స్‌లో ఎదుర్కొన్న బంతుల సంఖ్యను సూచిస్తాయి.
 ఎన్.ఆర్. బంతుల సంఖ్య నమోదు చేయబడలేదని సూచిస్తుంది.
 ఆటగాడి స్కోరు పక్కన ఉన్న కుండలీకరణాలు ఎడ్జ్‌బాస్టన్‌లో అతని సెంచరీ సంఖ్యను సూచిస్తాయి.
 కాలమ్ శీర్షిక తేదీ మ్యాచ్ ప్రారంభమైన తేదీని సూచిస్తుంది.
 కాలమ్ శీర్షిక ఫలితం ఆటగాడి జట్టు ఫలితాన్ని సూచిస్తుంది

టెస్ట్ సెంచరీలు

వన్ డే ఇంటర్నేషనల్స్

ట్వంటీ20 ఇంటర్నేషనల్స్

ఐదు వికెట్ల పంటల జాబితా

కీ

మూలాలు